ELŐZETES TERVEZET AZ EURÓPAI UNIÓ 2004. ÉVI 9. sz. KÖLTSÉGVETÉSÉNEK MÓDOSÍTÁSÁRÓL - ÁLTALÁNOS BEVÉTELI KIMUTATÁS - BEVÉTELEK ÉS KIADÁSOK SZAKASZONKÉNT - 3. Szakasz - Bizottság

(a Bizottság előterjesztésében)

Tekintettel

- az Európai Közösséget létrehozó Szerződésre és különösen annak 272. cikkére,

- az Európai Atomenergia-közösséget létrehozó Szerződésre és különösen annak 177. cikkére,

- a Tanács 2002. június 25-i 1605/2002/EK, EURATOM rendeletére az Európai Közösségek általános költségvetésére vonatkozó pénzügyi szabályozásról [1], és különösen annak 37. cikkére,

[1] HL L 248. szám, 2002.09.16., 1.o.

Az Európai Bizottság benyújtja a költségvetési hatóságnak a 2004. évi általános költségvetéshez tartozó 9. sz. költségvetés módosításának előzetes tervezetét az indokok ismertetésében kifejtett alapon.

ÁLTALÁNOS BEVÉTELI KIMUTATÁS

BEVÉTELEK ÉS KIADÁSOK SZAKASZONKÉNT

Az általános bevételi és kiadási - szakaszonkénti - kimutatást külön továbbítjuk a SEI-BUD rendszeren keresztül. Az általános bevételi és kiadási - szakaszonkénti - kimutatás szöveges változatát csatoltan küldjük - mintául szolgáló - költségvetési melléklet formájában.

INDOKOK ISMERTETÉSE

1. BEVEZETÉS

Ez az előzetes tervezet a 2004. évi 9. sz. költségvetés módosításáról a következő elemet tartalmazza:

- két költségvetési sor létrehozását a Pénzügyi Távlat 7. rovatában, kiegészítő előirányzatok beállításával a ciprusi török közösség gazdasági fejlődését támogató lépések finanszírozása céljából.

Ez az igény a Tanács kérésén alapul, amely egy - eredetileg a politikai rendezésre, a 2004-2006. közötti években, pénzügyi távlatba beállított - 259 millió eurós csomag végrehajtására irányult. Semmilyen hitel nem szerepelt a költségvetésben, mivel ezeket az 1, 2. és 3. rovatok keretében mozgósították volna, kizárólag a politikai rendezés esetén, a módosított pénzügyi távlat 1b táblázatával összhangban [2].

[2] Az Európai Parlament és Tanács 2003. május 19-i 2003/430/EK határozata a pénzügyi távlat módosításáról

Miután a ciprusi török közösség megszavazta az ENSZ rendezési javaslatát, a Tanács felhívott a ciprusi török közösség elszigeteltségének megszüntetésére és Ciprus újraegyesítésének elősegítésére a ciprusi török közösség gazdasági fejlődésének támogatásával. A Tanács felkérte a Bizottságot, hogy terjesszen elő átfogó javaslatokat e célból, különös tekintettel a sziget gazdasági integrációjára és a két közösség közötti, valamint az EU-val fennálló kapcsolatok javítására.

Mivel a megegyezés nem jött létre, a pénzügyi távlaton belül egyetlen rovat sem tartalmazza ezt a különös támogatási típust. Mindazonáltal, mivel a tevékenységek nagy többsége hasonló lesz az előcsatlakozási tevékenységekhez, javasoljuk a 7. rovatban szereplő pénzügyi csomag fontolóra vételét.

A Bizottság ennél fogva javasolja a 7. rovat fedezetéből egy rész lehívását a 2004. évi támogatás finanszírozása céljából.

2. 7. ROVAT - ELŐCSATLAKOZÁSI STRATÉGIA: A CIPRUSI TÖRÖK KÖZÖSSÉG GAZDASÁGI FEJLŐDÉSÉNEK PÉNZÜGYI TÁMOGATÁSA

2.1. Háttér

A Tanács 2004. április 26-án, luxemburgi ülésén tudomásul vette a Cipruson 2004. április 24-én tartott népszavazás eredményeit és határozott sajnálkozását fejezte ki amiatt, hogy egy egyesült Ciprus csatlakozása az EU-hoz nem volt lehetséges. A Tanács megállapította, hogy a ciprusi török közösség egyértelműen kinyilvánította óhaját az Európai Unión belül elképzelt jövő iránt, valamint eltökéltségét amellett, hogy vessenek véget a ciprusi török közösség elszigeteltségének és segítsék elő Ciprus újra egyesítését a ciprusi török közösség gazdasági fejlődésének támogatásával.

A Tanács felkérte a Bizottságot, hogy terjesszen elő átfogó javaslatokat e célból, különös tekintettel a sziget gazdasági integrációjára és a két közösség közötti, valamint az EU-val fennálló kapcsolatok javítására. A Tanács javasolta, hogy azt 259 millió eurót, melyet eredetileg Ciprus északi része kapott volna a rendezés esetén, most használják fel erre a célra.

E megállapításokhoz kapcsolódva, a Bizottság javaslatot tesz egy saját alapokmányra a 259 millió euró összegű csomag végrehajtásának tárgyában a 2004-2006. közötti időszakban. A jogszabályoknak megfelelő pénzügyi kimutatás - a rendelettervezethez csatolva - 2004-re egy 6 millió eurós összeget tartalmaz, főleg megvalósíthatósági tanulmányokra, melyek a 2005. és 2006. év pénzügyi támogatásának realizálására (114 millió euró, ill. 139 millió euró összegben) irányulnak. A támogatás egy része a végrehajtáshoz kapcsolódó támogatási ráfordítás finanszírozását fogja szolgálni.

A Pénzügyi Távlatban nincs olyan rovat, amely egzakt módon tartalmazza az olyan tagállamba irányuló tervezett kiadást, ahol a kormányzat nem gyakorol tényleges ellenőrzést, és ahol a közösségi jog alkalmazását felfüggesztették. A 259 millió eurós csomag az 1., 2. és 3. rovat keretében lett előirányozva, de csak ha a politikai rendezés a módosított pénzügyi távlat2 1b táblázatával összhangban megtörténik. A jelenlegi csomag Ciprus újraegyesítésének elősegítésére irányul a gazdasági fejlődés támogatásán keresztül, különös tekintettel a sziget gazdasági integrációjára, valamint a két közösség közötti és az EU-val fennálló kapcsolatok javítása révén. A megbékélési és bizalomépítő intézkedéseken kívül, az okmány felöleli a társadalmi és gazdasági fejlődés, az infrastruktúrafejlesztés, az intézményépítés, a közösségi joggal való összhang és az ifjúsági csereprogramok támogatását is. A tevékenységek nagy többsége ennél fogva hasonló a 7. rovat alapján finanszírozott tevékenységekhez. Valóban, e közösség elszigeteltsége miatt, az utóbbi években a tevékenységek jelentős mértékben arra koncentráltak, hogy a közösségi jog közelítésében segítsenek, különösen, ami az európai normáknak való megfelelést célzó beruházásokat illeti, többek között a környezetvédelem területén. A pénzügyi távlat módosításáról szóló határozat [3] 1. cikkében ,Előcsatlakozási stratégiára" módosította a 7. rovat címét. Ez a változás a rovat hatókörét úgy kívánta szélesíteni, hogy ne korlátozódjon szigorúan az előcsatlakozási támogatásra mint ilyenre, hanem olyan tevékenységek finanszírozására terjedjen ki, amelyek így vagy úgy a közösségi joggal való összhang kialakítását szolgálják. Ez szélesebb körű értelmezést tesz lehetővé a rovat forrásainak végső felhasználását illetően. Mivel a Közösség a sziget újra egyesítésére törekszik, a megvalósítandó tevékenységek egy olyan stratégia részének tekinthetők, amely az érintett területeket arra a pillanatra készíti fel, amelyben a közösségi jog alkalmazásának felfüggesztését megszüntetik.

[3] Az Európai Parlament és Tanács 2003. május 19-i 2003/429/EK határozata

A 7. rovat ennél fogva a pénzügyi távlat legmegfelelőbb keretét jelenti a konkrét támogatási forma gazdájának szerepében. A 7. rovat felső határértéke alapján rendelkezésre álló fedezeti összeg 1722 milliárd euró előirányzati kötelezettségvállalásokban. A 6 millió eurós igény - a 2004. évre - ebből a keretből teremthető elő, amelyből 0,16 millió eurót a 22 01 04 07 sz. tételre való átutalás tesz majd ki adminisztratív támogatási kiadások céljára. Ami a kifizetési előirányzatokat illeti, úgy becsüljük, hogy 1,16 millió euróra lesz szükség, amiből 1 millió euró működési kiadást fedez. A pótlólagos hozzájárulásokat elkerülendő, minden kifizetési előirányzat folyósítására átutalással kerül sor. 2005-re a Bizottság módosító levelet fog bemutatni az előzetes költségvetési tervezetre vonatkozóan.

2004-ben nem valószínű, hogy a potenciális projektek bármelyike teljes érettséget érjen el. Az előirányzatok többnyire a következő célokra lesznek lekötve:

i) megvalósíthatósági tanulmányok olyan kiemelt területeken, mint a környezetvédelem, területi és helyi önkormányzati szolgáltatások és infrastruktúra, mezőgazdaság. Az ilyen tanulmányok egy későbbi szakaszban finanszírozandó projekteket fognak kiválasztani,

ii) a két közösség megbékélését elősegítő projektek kidolgozása,

iii) a TAIEX-irodán keresztül nyújtandó rövid lejáratú szakmai segítségnyújtás a közösségi jogközelítés területén. Ez nevezetesen felöleli a párhuzamos vizsgálatokat a közösségi jogharmonizáció szükségleteinek meghatározása céljából, számos kiemelt területen, úgy mint a belső piac, vámunió, adózás, energetika, környezetvédelem, közlekedés, mezőgazdaság, igazság- és belügyi kérdések, továbbá javasol különböző utólagos - követő - lépéseket, mint például a képzés, szakértői gyakorlat és szemináriumok megrendezése. E célra 1,5 millió euró van beállítva a programba.

A következő kategóriarendszer és jogcímek alkalmazására teszünk javaslatot:

22 01 04 07 ,A ciprusi török közösség gazdasági fejlődésének pénzügyi támogatása - adminisztratív vezetési kiadás"

22 02 11 ,A ciprusi török közösség gazdasági fejlődésének pénzügyi támogatása"

E költségvetési módosítással javasoljuk 6 millió euróval feltölteni az új költségvetési sorokat, előirányzati kötelezettségvállalásban és fizetési előirányzatokban az alábbiak szerint:

22 01 04 07 tétel: p.m. (javasolt modul)

22 02 11 cikk: 6 000 000 euró előirányzati kötelezettségvállalásokban és kifizetési előirányzatokban.

AZ EURÓPAI UNIÓ ÁLTALÁNOS KÖLTSÉGVETÉSE A 2004. PÉNZÜGYI ÉVRE

II. KÖTET (3. SZAKASZ) - BIZOTTSÁG

KIADÁSOK

22. Cím: Bővítés

22 01 FEJEZET: Adminisztratív kiadások a ,bővítés" politika területén

22 01 04 07 - "A ciprusi török közösség gazdasági fejlődésének pénzügyi támogatása- Adminisztratív vezetési kiadások"

>TABELPOSITION>

Megjegyzések

Új tétel

Ennek az előirányzatnak fedeznie kell:

- azokat a szakmai és adminisztratív segítségnyújtási kiadásokat, melyeket a Bizottság a közösségi jog hatálya alá tartozó végrehajtó szervnek nyújthat,

- azokat a szakmai és adminisztratív segítségnyújtási kiadásokat, amelyek nem érintik a Bizottság által, a kedvezményezettek és a Bizottság számára kölcsönösen előnyös ad hoc szolgáltatási szerződések alapján kiszervezett közhatalmi feladatokat,

- a program célkitűzéseinek megvalósításával közvetlenül összefüggő tanulmányokra, szakértői megbeszélésekre, információkra és kiadványokra fordított kiadást.

Ez az előirányzat fedezi a 22 02 11 cikk alapján fennálló adminisztratív kiadásokat.

22 02 FEJEZET: Előcsatlakozási segítségnyújtási formák

22 02 06 - Szakmai segítségnyújtásra vonatkozó információcsere iroda (TAIEX) lépései az előcsatlakozási formák keretében

A következő jogalapi kiegészítéssel:

A Bizottság (NN/HH/2004) javaslata a Tanács (COM/XXX/2004) rendeletére a ciprusi török közösség gazdasági fejlődésének pénzügyi támogatási konstrukciójáról

22 02 11 - A ciprusi török közösség gazdasági fejlődésének pénzügyi támogatása

>TABELPOSITION>

Megjegyzések

Új cikk

Ez az előirányzat a ciprusi török közösség gazdasági fejlődésének pénzügyi támogatását célozza. A segítségnyújtás különösen a sziget gazdasági integrációjára és a két közösség közötti, valamint az Európai Unióval fennálló kapcsolatok javítására irányul, Ciprus újra egyesítését elősegítendő. A támogatás a következő célokra használható fel:

- társadalmi és gazdasági fejlődés elősegítése, különös tekintettel a vidékfejlesztésre, az emberi erőforrások fejlesztésére és a területfejlesztésre,

- az infrastruktúra fejlesztésére és átalakítására, különösen az energetika és a közlekedés, a távközlés és a vízellátás területén,

- megbékélési, bizalomerősítő intézkedések és a civil szervezetek támogatása,

- közelebb vinni a ciprusi török közösséget az Unióhoz, többek között tájékoztatással az Európai Unió politikai rendszeréről és jogrendjéről, az ifjúsági csere- és ösztöndíj-programok támogatásával,

- a közösségi jog (acquis communautaire) alkalmazásával és előkésztésével való progresszív összhang megteremtése.

Jogalap

A Bizottság NN/HH/2004 javaslata a Tanács COM/XXX/2004 rendeletére - a ciprusi török közösség gazdasági fejlődését szolgáló pénzügyi támogatás formájának kialakításáról

a pénzügyi távlat rovat szerinti táblázatos összefoglalása

>TABELPOSITION>

* PDAB 7 és 8/2004: nincs pénzügyi következmény az erőforrásokra nézve

** A 3.és 7. rovat fedezetét meg kell növelni 2004-ben EUR 20 995 775 és EUR 961 220 összegekkel, az Európai Unió Szolidaritási Alapjának megfelelően, a 3/2004. sz. költségvetés összegeit ,a költségvetésben szereplő fontosabb rovatokban" amint azt a 2002. november 7-i intézményközi megállapodás rögzítette (HL C 283 szám, 2002.11.20).